SREČANJE BORCEV

Občinska organizacija borcev za vrednote NOB naše občine Mokronog-Trebelno je tako zelo aktivna, da je na dan 17. 11. 2023 kar pozabila, da je bil sklican pogovor s člani in gosti s posebnim druženjem. Misel na Martinovanje s peko kostanja, se je v hipu pozabljivo preoblikovala v srečanje z delovnim programom ob imenitnem golažu.

Ob dobrem razpoloženju je v nadaljevanju o delovanju organizacije borcev v občini predstavil predsednik Mišo Hrovat, o rešitvah v občini in v nadaljnih akcijah pa je pestro predstavil župan mag.Franc Glušič.

Izredno pozornost na srečanju je dosegla predstavitev knjige Antona Goleta z naslovom : ŽIVLJENJE DEKLE S PANKRTOM. Prijazno predstavitev knjige je podala Danica Markovič, njeno izvajanje pa je dopolnjeval z utemeljitvami še sam avtor imenitne knjige. Zgodbice s kruto zgodovino je posredoval elegantno z željo, kako knjigo predstaviti tudi otrokom in mladostnikom.

Podrobne vsebine knjige ne nameravam posredovati. Dobro je, da jo vsak izmed vas prebere, se pogovarja o vsebini, za hip odložite moderno tehnologijo, poiščite knjigo, saj branje in pogovor oblikuje vsakega človeka posebej.

V celoti je bilo srečanje prijetno, poučno in zabavno. Tako naj še dolgo ostane.

Zapisala: Duška Peček